b'\n_START_ARTICLE_\nKattila (Vihti)\n_START_PARAGRAPH_\nKattila on samannimisen maatilan, entisen Tervalammen kartanon torpan mukaan nimens\xc3\xa4 saanut retkeilyalue Vihdiss\xc3\xa4 Nuuksion kansallispuistossa. Siell\xc3\xa4 on Kaitlampi-niminen suuri lampi, ja sen rannalla on retkeilyyn sopivia palveluita kuten sauna, nuotiopaikka, ekopiste ja ulkohuussi. Kattilaan p\xc3\xa4\xc3\xa4see linja-autolla, ja siksi se on monien retkeilytapahtumien l\xc3\xa4ht\xc3\xb6piste. Partiolaisilla on leirikeskus Kattilassa. Green Window Oy vuokraa Kattilan p\xc3\xa4\xc3\xa4rakennusta sek\xc3\xa4 yli 100-vuotiasta Kattilan torppaa matkailutarkoituksiin.\n_START_SECTION_\nKattilan maatila\n_START_PARAGRAPH_\nKattilan retkeilyalue sijaitsee Kaitlammen etel\xc3\xa4osassa. Kattilan on uskottu saneen nimens\xc3\xa4 hiidenkirnun mukaan. Hiidenkirnu muodostaa edelleen Espoon ja Vihdin v\xc3\xa4lisen kunnanrajan.\n_START_SECTION_\nMaatilan vaiheita\n_START_PARAGRAPH_\nTervalammen kartanon Kattilan torpasta tuli torpparienvapautuslain perusteella itsen\xc3\xa4inen tila, joka ajautui pakkohuutokauppaan vuonna 1934. Sen osti yksi Sanoman merkitt\xc3\xa4vist\xc3\xa4 omistajista, Eljas Erkko, tarkoituksenaan perustaa sinne sanomalehtimiesten lepokoti. Erkon Pietarissa syntynyt englantilainen rouva Violet Erkko sai alueella k\xc3\xa4\xc3\xa4rmeenpistoksen ja ryhtyi vierastamaan aluetta, mink\xc3\xa4 vuoksi Erkko luopui ajatuksesta alueen kehitt\xc3\xa4miseksi ja myi tilan Jehovan todistajista vuonna 1920 erkaantuneiden raamatuntutkijoiden Alsano-osuuskunnalle. Tarkoituksena oli viljell\xc3\xa4 voikukan sukulaiskasvia, mustajuurta, josta otettavaa juurta oli tarkoitus myyd\xc3\xa4 luontaistuotekaupoissa. Vuoden 1935 apteekkitavaralaki teki mustajuuresta kuitenkin apteekkituotteen, mink\xc3\xa4 vuoksi osuuskunnan aikeet eiv\xc3\xa4t toteutuneet. Osuuskunta rakennutti kuitenkin alueelle kivisen korkean er\xc3\xa4maahotellin. Kun Alsano-osuuskunta luopui Kattilan tilasta, sen seuraavat omistajat olivat agronomi Hovila ja kuopiolainen kauppias, maisteri Karttunen. Heid\xc3\xa4n j\xc3\xa4lkeens\xc3\xa4 tilan osti vuonna 1932 perustettu Suomen Kauppaedustajain Liitto\n_START_SECTION_\nHelsingin kaupungin virkistysalue ja osa Nuuksion kansallispuistoa\n_START_PARAGRAPH_\nEnnen Helsingin kaupungin omistukseen p\xc3\xa4\xc3\xa4tymist\xc3\xa4\xc3\xa4n Kattilan tila oli viel\xc3\xa4 kustannusosakeyhti\xc3\xb6 Otavan hallussa. Helsingin kaupungilta Kattilan tila luovutettiin aluevaihdon yhteydess\xc3\xa4 Suomen valtiolle, joka liitti sen osaksi Nuuksion kansallispuistoa.\n_START_SECTION_\nKotiel\xc3\xa4imet\n_START_PARAGRAPH_\nKaitlammen etel\xc3\xa4puolisen Kattilan torpan alueen niityll\xc3\xa4 laiduntaa it\xc3\xa4suomenkarjaan kuuluvia lehmi\xc3\xa4, sonneja ja vasikoita, joilla on lehm\xc3\xa4nkello, sek\xc3\xa4 lampaita.\n_START_SECTION_\nYmp\xc3\xa4rist\xc3\xb6\n_START_PARAGRAPH_\nKaitlammen l\xc3\xa4nsipuolella on korkea Haukkam\xc3\xa4ki, jolle johtaa Haukkam\xc3\xa4entie.\n_START_SECTION_\nTavoitettavuus\n_START_PARAGRAPH_\nAlue palvelee my\xc3\xb6s koulujen luonto-opetuksen kohteena, ja se on tavoitettavissa my\xc3\xb6s joukkoliikennev\xc3\xa4linein. Kattilan alueella onkin bussilinjan 245A p\xc3\xa4\xc3\xa4tepys\xc3\xa4kki.'